Petar Tale

Petar Tale (alun perin Petar Pavicevic; s. 15. elokuuta 1947 Montenegro, Jugoslavia) on jugoslavialaissyntyinen, 1970-luvun loppupuolelta Norjassa asunut taidemaalari.Petar Tale Norsk kunstnerleksikonPetar Tale Galleri Polaris Hänen töidensä joukossa on vesi- ja öljyvärimaalauksia sekä piirroksia. Osa teoksista on kuvailevia ja erityisesti ihmisiä sekä maisemia esittäviä, ja osan tuotannosta muodostavat ei-kuvailevat, abstraktit teokset.

Tale syntyi Radovan Pavicevicin ja Jelena Saranin pojaksi. Hänen erityinen kyvykkyytensä piirtämiseen ja maalaamisen kävi ilmi jo lapsuudessa.Petar Tale Tale Art Museum Vuosina 1965–1970 Tale opiskeli Belgradin taideakatemiassa. Vuosina 1970–1971 hän matkusti Länsi-Saksaan, Ranskaan ja Itävaltaan. Vuosina 1971–1974 hän vietti aikaa Yhdysvalloissa, Kanadassa, Sveitsissä ja Australiassa.

Talen teoksia on esillä muun muassa Nasjonalmuseet for kunst, arkitektur og designissa ja useissa julkisissa instituutioissa sekä yksityisissä gallerioissa Yhdysvalloissa, Kanadassa, Ranskassa, Saksassa, Australiassa ja Norjassa. Tale osallistui Østlandsutstillingeniin vuosina 1979, 1980 ja 1982 sekä Høstutstillingeniin vuosina 1978, 1979 ja 1980. Hän on pitänyt myös useita näyttelyitä yhteistyössä Kåre Tveterin kanssa.

Tale meni naimisiin Gro Hørthen kanssa. Hän on asunut Lillestrømissä. Keväällä 2006 julkaistiin Talen taidetta koskeva kirja The Art of Petar Tale.

 Lähteet 

Luokka:Montenegrolaiset taidemaalarit
Luokka:Norjalaiset taidemaalarit
Luokka:Vuonna 1947 syntyneet
Luokka:Elävät henkilöt